كل مرة بتدخل فيها على النت بتسيب بصمة رقمية. دي زي البصمة الحقيقية بالظبط. بتقول إنت رحت فين، قعدت قد ايه على النت وعملت ايه هناك. سهل جداً تجيب المعلومات وتشوف بصمتك الرقمية كل ما تبعت ايميل، رسايل وصور. مش لازم تقلق اوي بس الأحسن تاخد بالك من بصمتك الرقمية لما تكون على النت. في خمس نصايح للاهتمام ببصمتك الرقمية.
متنساش تقفل الصفحات اللي فيها معلوماتك لما تسيب الموقع، خصوصاً لو بتستخدم كمبيوتر مشترك.
متقولش لحد الباسورد بتاعك ومتكتبهوش في مكان كل الناس تقدر تشوفه. خليه أصعب باستخدام حروف وأرقام.
افتكر مواقعك المفضلة من خلال مراجعة الهيستوري والبوك مارك على الكمبيوتر او الموبايل بتاعك. دي طريقة ممكن بصمتك الرقمية تفيدك بيها، افتكر تمسح الهيستوري من وقت للتاني.
لو عايز تكتب حاجة على النت، مش لازم تستخدم اسمك الحقيقي. ممكن تستخدم اسم مستعار بدل منه. كمان ممكن تستخدم صورة بدل الصورة الحقيقية.
احمي معلوماتك الشخصية على النت. خلي بالك من الناس اللي بتشارك معاهم معلوماتك وفكر مرتين قبل ما تشارك الايميل، العنوان، المدرسة او رقم التليفون مع حد.
كل أنواع الناس مهتمة ببصمتك الرقمية. دلوقتي بقى عادي ان الناس تدور على معلومات شخصية على النت قبل ما يعرضوا على حد شغل. في حالات ناس ضاعت منهم فرص شغل وأماكن عشان بصمتهم الرقمية مكانتش كويسة. فافتكر: خلي بالك، متحطش معلومات شخصية كتير على النت وفكر كويس قبل ما تنشر حاجة. اسأل نفسك، 'هكون مبسوط لو كل الناس شافت ده؟'
ايه موقف الكاتب من البصمة الرقمية؟
لازم منستخدمش النت خالص. لازم منشاركش الكمبيوتر مع حد. لازم منستخدمش اسامينا الحقيقية على النت. لازم نقلق جداً على بصمتنا الرقمية.